**Notă informativă**

**la proiectul hotărîrii Guvernului**

**,,Cu privire la transmiterea unor bunuri imobile”**

Proiectul de hotărîre a Guvernului ,,Cu privire la transmiterea unor bunuri imobile” prevede transmiterea clădirii şi terenului aferent, situat pe adresa: mun. Chişinău, str. Puşkin, 47, din administrarea Agenţiei Relaţii Funciare şi Cadastru, gestiunea Întreprinderii de Stat “Institutul de Geodezie, Prospecţiuni Tehnice şi Cadastru „INGEOCAD” în administrarea Instituţiei Publice “Agenţia Servicii Publice”.

Prin Hotărîrea Guvernului nr. 314 din 22 mai 2017 „Privind constituirea Agenţiei Servicii Publice”, în scopul modernizării prestării serviciilor publice a fost dispusă crearea Agenţiei Servicii Publice prin reorganizarea mai multor entităţi ce prestează servicii publice într-o singură instituţie publică.

Un obiectiv de bază al Agenţiei Servicii Publice este asigurarea unui nivel stabil de calitate a serviciilor publice prestate. Pentru atingerea obiectivului dat se impune necesitatea reformării sistemului de prestare a serviciilor publice, inclusiv crearea centrelor multifuncţionale (ghişeul unic) de prestare a serviciilor. În acest scop, sunt necesare spaţii suplimentare pentru organizarea prestării serviciilor la nivel regional.

Astfel, proiectul prezentat a fost elaborat în scopul asigurării funcţionării eficiente a Agenţiei Servicii Publice, prin punerea la dispoziţie a clădirii din str. Puşkin, 47 şi a terenului aferent, care poate fi dezvoltat. Este de menţionat că, o bună parte a clădirii (2 etaje) deja se află în gestiunea Agenţiei Servicii Publice, ca urmare a absorbţiei Întreprinderii de Stat “Cadastru”.

Implementarea proiectului nu va necesita cheltuieli din mijloacele bugetului public naţional.

 Director, **Iurie CIOCAN**

Centrul de Implementare a Reformelor